CELEX: 32012D0117
Language: hr
Date: 2012-02-23 00:00:00
Title: 2012/117/EU: Provedbena odluka Komisije od 23. veljače 2012. o popisu ključnih točaka u odlučivanju za ocjenjivanje provedbe programa Galileo u vezi sa zemaljskim centrima i postajama koji se trebaju uspostaviti u sklopu razvoja i uvođenja programa

13/Sv. 041
            
            
               HR
            
            
               Službeni list Europske unije
            
            
               286
            
         32012D0117
   
               L 052/28
            
            
               SLUŽBENI LIST EUROPSKE UNIJE
            
            
               23.02.2012.
            
         
      PROVEDBENA ODLUKA KOMISIJE
   
   od 23. veljače 2012.
   o popisu ključnih točaka u odlučivanju za ocjenjivanje provedbe programa Galileo u vezi sa zemaljskim centrima i postajama koji se trebaju uspostaviti u sklopu razvoja i uvođenja programa
   (2012/117/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 683/2008 Europskog parlamenta i Vijeća od 9. srpnja 2008. o daljnjoj provedbi europskih satelitskih navigacijskih programa (EGNOS i Galileo) (1), a posebno njezin članak 12. stavak 3.,
   budući da
   
               (1)
            
            
               Financijski i pravni okvir programa Galileo uspostavljen je Uredbom (EZ) br. 683/2008. U skladu s tom Uredbom Europska unija vlasnik je cjelokupne materijalne i nematerijalne imovine stvorene ili razvijene u sklopu programa, a sustav Galileo uključuje skup satelita i globalnu mrežu zemaljskih postaja.
            
         
               (2)
            
            
               Cjelovito upravljanje rizicima za ocjenjivanje provedbe programa Galileo od vodstva programa zahtijeva pravodobno donošenje izvjesnih ključnih odluka, odnosno odluka s velikim utjecajem na troškove, rokove, rezultate i/ili rizike i transparentno djelovanje u vezi s ključnim odlukama koje tek treba donijeti i provedbom tih odluka. Navedene ključne odluke uključuju odluke u vezi s uspostavom zemaljske infrastrukture u fazi razvoja i vrednovanja i u fazi uvođenja.
            
         
               (3)
            
            
               Globalna mreža zemaljskih postaja u sklopu programa Galileo uključuje šest centara i jednu postaju s jedne strane i četiri serije „udaljenih” postaja s druge strane.
            
         
               (4)
            
            
               Šest zemaljskih centara i jedna postaja obuhvaćaju: dva uzajamno redundantna centra za nadzor općeg djelovanja sustava (dalje u tekstu: „nadzorni centri” ili „GCC-i”); Centar za sigurnost Galilea naveden u članku 16. Uredbe (EZ) br. 683/2008 koji prati sigurnost sustava i pruženih usluga i koji je zbog kontinuiteta usluge podijeljen u dva dijela (dalje u tekstu: „centar za sigurnost Galilea” ili „GSMC”); centar za usluge koji djeluje kao sučelje između sustava s jedne strane i korisnika otvorene usluge, komercijalne usluge i usluge zaštite ljudskog života (dalje u tekstu: „centar za usluge GNSS-a” ili „GSC”) s druge strane; centar koji nadzire izradu podataka potrebnih za djelovanje službe traganja i spašavanja i osigurava sučelje između sustava i sustava COSPAS-SARSAT (dalje u tekstu: „centar za SAR”); centar koji u ime voditelja programa i neovisno o korisniku ocjenjuje kakvoću pruženih usluga i zajednicama korisnika prenosi podatke o vremenskim i geodetskim referencama (dalje u tekstu: „centar za učinkovitost Galilea”); postaja koja omogućuje provjeru kakvoće signala koje odašilju sateliti u orbiti odmah nakon lansiranja (dalje u tekstu: „postaja za ispitivanje u orbiti”).
            
         
               (5)
            
            
               Pri odabiru lokacije za navedene centre i postaje mora se uzeti u obzir moguća prisutnost postojećih instalacija i opreme prikladnih za relevantne zadatke i moraju se poštovati sigurnosne potrebe svakog centra i postaje, tehnička i proračunska ograničenja i zahtjevi u vezi s nacionalnom sigurnošću svake države članice.
            
         
               (6)
            
            
               Četiri serije „udaljenih” postaja obuhvaćaju: postaje za daljinsko upravljanje i telemetriju koje pomoću uzlaznih i silaznih veza djeluju kao releji između satelita i dvije nadzorne postaje (dalje u tekstu: „postaje za TTC”); mjerne postaje Galilea koje radi omogućavanja pružanja usluga mjere pseudoudaljenosti i prikupljaju signale koje odašilju sateliti s ciljem praćenja njihove kakvoće (dalje u tekstu: „postaje za GSS”); postaje za prijenos podataka na satelite koje na satelite prenose podatke potrebne za pružanje usluga (dalje u tekstu: „postaje za ULS”); postaje za prikupljanje podataka potrebnih za djelovanje službe traganja i spašavanja (dalje u tekstu: „postaje za SaR”).
            
         
               (7)
            
            
               Pri odabiru lokacije za navedene udaljene postaje moraju se uzeti u obzir zemljopisna i tehnička ograničenja povezana s njihovom optimalnom raspodjelom u čitavom svijetu, moguća prisutnost postojećih instalacija i opreme prikladnih za relevantne zadatke i moraju se poštovati sigurnosne potrebe svake postaje i zahtjevi u vezi s nacionalnom sigurnošću svake države članice. Budući da navedeni odabir podliježe promjenama ovisno o napretku ostvarenom u programima, njihovim potrebama i razvoju političkih ili logističkih zahtjeva, navedeni broj i lokacija udaljenih postaja koje tek treba uspostaviti mogu u ovoj fazi biti samo okvirni.
            
         
               (8)
            
            
               Stoga je važno odrediti ključne točke u odlučivanju za ocjenjivanje napretka ostvarenog u uspostavljanju globalne mreže zemaljskih postaja Galilea.
            
         
               (9)
            
            
               Mjere predviđene ovom Odlukom u skladu su s mišljenjem Odbora uspostavljenog člankom 19. stavkom 1. Uredbe (EZ) br. 683/2008,
            
         DONIJELA JE OVU ODLUKU:
   Članak 1.
   Ključne točke u odlučivanju za ocjenjivanje napretka ostvarenog u razvoju globalne mreže zemaljskih postaja i centara Galilea koji se uspostavljaju u sklopu različitih faza razvoja i uvođenja opisanih u članku 3. točkama (b) i (c) Uredbe (EZ) br. 683/2008 navedene su u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 23. veljače 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 196, 24.7.2008., str. 1.
   PRILOG
   Ključne točke u odlučivanju za ocjenjivanje napretka ostvarenog u provedbi programa Galileo u vezi s razvojem postaja i centara koji se trebaju uspostaviti u sklopu različitih faza razvoja i uvođenja programa navedenih u članku 3. točkama (b) i (c) Uredbe (EZ) br. 683/2008:
   
               Datum
            
            
               Ključne točke u odlučivanju
            
            
               Mjere
            
         
               
                  2009.-2016.
               
            
            
               
                  Uspostavljanje zemaljskih centara
               
            
            
                
            
         
               2009.-2014.
            
            
               Uspostavljanje dva zemaljska nadzorna centra (GCC)
            
            
               Jedan se nadzorni centar razvija u mjestu Oberpfaffenhofen (u Njemačkoj). Radovi su započeli 2009. i završit će 2014.
            
         
                
            
            
                
            
            
               Jedan se nadzorni centar razvija u mjestu Fucino (u Italiji). Radovi su započeli 2009. i završit će 2014.
            
         
               2013.-2015.
            
            
               Uspostavljanje Centra za sigurnost Galilea (GSMC)
            
            
               Centar za sigurnost na dvije lokacije razvit će se u fazama u Francuskoj i Ujedinjenoj Kraljevini. Radovi prema planu trebaju započeti 2013. i očekuje se njihov završetak 2015. Navedeni su radovi predmetom sporazuma između Francuske i Ujedinjenje Kraljevine koji se trebaju potpisati tijekom 2012.
            
         
               2011.-2016.
            
            
               Razvoj centra za usluge GNSS-a (GSC)
            
            
               Centar za usluge GNSS-a razvija se u Madridu (u Španjolskoj). Radovi su započeli 2011. i očekuje se njihov završetak 2016. Predmetom su sporazuma potpisanog sa Španjolskom 17. ožujka 2011.
            
         
               2012.-2014.
            
            
               Razvoj centra za usluge traganje i spašavanje (SaR)
            
            
               Centar za usluge SaR treba se uspostaviti u mjestu Toulouse (u Francuskoj). Radovi prema planu trebaju započeti 2012. i očekuje se njihov završetak 2014. Bit će predmetom sporazuma potpisanog s Francuskom.
            
         
               2013.-2014.
            
            
               Razvoj centra za učinkovitost Galilea
            
            
               Centar za učinkovitost Galilea treba se razvijati u fazama u državi članici i na lokaciji koje treba odrediti. Radovi prema planu trebaju započeti 2013. i očekuje se njihov završetak 2014. Bit će predmetom sporazuma potpisanog s dotičnom državom članicom.
            
         
               2010.
            
            
               Razvoj postaje za ispitivanje u orbiti
            
            
               Postaja za ispitivanje u orbiti uspostavljena je 2010. u mjestu Redu (u Belgiji). Ona je sastavni dio ugovora sklopljenog 25. listopada 2010. između Komisije i trgovačkog društva Spaceopal za osiguravanje skupa „operacije” iz faze uvođenja programa Galileo.
            
         
               
                  2009.-2014.
               
            
            
               
                  Uspostavljanje udaljenih zemaljskih centara
               
            
            
                
            
         
               2010.-2014.
            
            
               Uspostavljanje postaja za TTC
            
            
               Postaje za TTC uspostavljene su 2010. i 2011. u mjestima Kiruna (u Švedskoj) i Kourou (u Francuskoj).
               U planu su daljnje takve postaje između 2012. i 2014. na Tahitiju (u Francuskoj Polineziji), na otoku Réunion (u Francuskoj) i mjestu Nouméa (u Novoj Kaledoniji).
               Uspostavljanje navedenih postaja za TTC predmetom je ugovora sklopljenih između Europske svemirske agencije i davatelja usluga.
            
         
               2009.-2014.
            
            
               Uspostavljanje postaja za GSS
            
            
               Postaje za GSS uspostavljene su između 2009. i 2011. u mjestu Fucino (u Italiji), na otočju Svalbard (u Norveškoj), u mjestu Redu (u Belgiji), na otoku Réunion (u Francuskoj), u mjestima Kourou (u Francuskoj), Nouméa (u Novoj Kaledoniji), Troll (u Norveškoj) i Papeete (u Francuskoj Polineziji).
               Postaje za GSS u planu su između 2012. i 2014. u mjestu Kiruna (u Švedskoj), na otoku Jan Mayen (u Norveškoj), na Azorima (u Portugalu), Kanarskim otocima (u Španjolskoj) i Madeiri (u Portugalu), na otočju Kerguelen, na području Terre Adélie, na otočju Sveti Petar i Mikelon, na otocima Wallis, Ascension i Diego Garcia i na Falklandskim otocima.
               Uspostavljanje navedenih postaja za GSS predmetom je ugovora sklopljenih između Europske svemirske agencije i davatelja usluga.
            
         
               2009.-2011.
            
            
               Uspostavljanje postaja za ULS
            
            
               Postaje za ULS u planu su između 2009. i 2011. na Tahitiju (u Francuskoj Polineziji), u mjestu Kourou (u Francuskoj), na otoku Réunion (u Francuskoj), u Novoj Kaledoniji i na otočju Svalbard (u Norveškoj).
               Uspostavljanje navedenih postaja za ULS predmetom je ugovora sklopljenih između Europske svemirske agencije i davatelja usluga.
            
         
               2012.-2013.
            
            
               Uspostavljanje postaja za SaR
            
            
               Postaje za SaR trebaju se uspostaviti 2012. i 2013. na otočju Svalbard (u Norveškoj) i mjestima Toulouse (u Francuskoj), Makarios (na Cipru) i Maspalomas (u Španjolskoj).
               Uspostavljanje navedenih postaja za SaR bit će predmetom ugovora između Europske svemirske agencije i davatelja usluga za postaje na otočju Svalbard i u mjestu Maspalomas, sporazuma između Komisije i Cipra za postaju u mjestu Makarios i ugovora između Komisije i davatelja usluga za postaju u mjestu Toulouse.